kardosdrur/scandi-wiki huggingface dataset:
Egenkapitalafkast

Egenkapitalafkast (; forkortelsen ROE anvendes også på dansk) eller egenkapitalforrentning er et mål, der 
bruges til at vurdere investorernes afkast af den investerede kapital i en virksomhed. Egenkapitalafkastet er en virksomheds ordinære overskud efter renter divideret med værdien af virksomhedens egenkapital.

ROE er relateret til de to andre finansielle nøgletal P/E og K/I gennem sammenhængen:

ROE = (K/I)  / (P/E)

ROE kan ligesom P/E udregnes både fra historisk indtjening i virksomheden, f.eks. gennemsnittet over ti år som ROE(10),
eller som et fremtidigt estimat, svarende til ROE(forward). Se P/E for en diskussion af historisk og fremtidig indtjening i aktieværdisætning.

Kilder

Eksterne henvisninger 

 Return on Equity 

Finansielle nøgletal
A541 Birkholm

A541 Birkholm er det første af seks fartøjer i Holm-klassen bygget til Søværnet. Skibet er bygget på Danish Yacht i Skagen og er opkaldt efter den sydfynske moræneø Birkholm. Skibet er udrustet som et søopmålingsfartøj, der med et avanceret flerstråleekkolod er i stand til at opbygge et nøjagtigt billede af havbunden til brug i blandt andet søkort. Skibet er malet i farverne orangerød og creme for at markere at skibet udfører primært civile opgaver frem for militære.

Birkholm har været brugt til at lave søopmåling i farvande omkring Grønland der aldrig tidligere har været opmålt.

Referencer og eksterne links 

 Forsvaret: Præsentation af skib: Mk I
 Forsvaret: Birkholms hjemmeside
 Farvandsvæsenet 
 Søopmålingen i Grønland 

Krigsskibe fra Danmark
AK Delta Slagelse

Slagelse Atletik DELTA tidligere Atletikklubben Delta Slagelse er en dansk atletikklub stiftet 3. december 1974. Klubben startede oprindeligt i Skælskør, men rykkede efter fem år til Slagelse, hvor den har holdt til siden. De senere år har klubben holdt til på atletikstadion ved Nørrevang.

Delta havde en storhedstid i 1980'erne med aktive som Niels Gejl og Vivian Kraft. Som andre provinsklubber har der gennem årene været tab af dygtige unge atleter, når de er taget til København for at studere.

Fra 2019 har der været et samarbejde om masterstræning på torsdage med Dianalund IF.

Referencer

Se også 
 :Kategori:Atleter fra AK Delta Slagelse

Eksterne kilder/henvisninger 
 Dansk Atletik Forbunds AK Delta Slagelse statistik 

Atletikklubber i Danmark
Sport i Slagelse
Etableret i 1974
A542 Fyrholm

A542 Fyrholm er det andet af seks fartøjer i Holm-klassen bygget til Søværnet. Skibet er bygget på Danish Yacht i Skagen og er opkaldt efter øen Fyrholm. Skibet er udrustet som et søopmålingsfartøj, der med et avanceret flerstråleekkolod er i stand til at opbygge et nøjagtigt billede af havbunden til brug i blandt andet søkort. Skibet er malet i farverne orangerød og creme for at markere at skibet udfører primært civile opgaver frem for militære.

Et enkelt fartøj har tidligere båret navnet Fyrholm i dansk tjeneste:
 MSK4 Fyrholm (orlogskutter/minestryger, 1945-1969)
 A542 Fyrholm (søopmålingsfartøj, 2007-)

Referencer og eksterne links 

 Forsvaret: Præsentation af skib: Mk I
 Forsvaret: Fyrholms hjemmeside 
 Flådens historie: Fyrholm 
 Farvandsvæsenet 

Krigsskibe fra Danmark
Kristian Touborg

Kristian Touborg (født 1987) er en dansk billedkunstner med base i København.

Liv og karriere 
Touborg er født i 1987 i Roskilde og startede sin interesse for kunst i graffiti-miljøet. Fra 2009 - 2016 studerede han på Det Kongelige Danske Kunstakademi.

Touborg arbejder med maleri, skulptur, installation og video. Temaerne i hans figurative og abstrakte værker har undersøgt vores socio-kulturelle digitale virkelighed, Ai samt konsekvensen af klimaforandringerne. Touborg’s praksis er både traditionel og eksperimenterende, og han anvender olie, akryl, tekstiler samt digitale programmer til at opbygge collager og abstrakte kompositioner.

I 2013 vandt han første prisen på Kunstnernes Efterårsudstilling med videoværket ‘(Im)Permanence’ som udforskede normer og regler i hans barndomshjem.  Hans soloudstilling ‘Dobbeltblik’ i Roskilde Kunstforening præsenterede en række malerier i dialog med L. A. Ring’s kunstneriske arbejde indenfor symbolisme og socialrealisme. Til Kunsthal Kongegaarden i Korsør skabte han en stedspecifik installation med udgangspunkt i havnebyens marine liv. I 2020 deltog han i Socle du Monde Biennalen og udstillingen ‘Stof, Metal, Fabrik’ på HEART Museum Herning of Contemporary Art. 

Hans malerier er en del af danske og internationale samlinger, bl.a. Statens Kunstfond, HEART Herning Museum of Contemporary Art, Randers Kunstmuseum, The Blake Byrne Collection, The Nixon Collection og The X Museum.  Touborg har skabt offentlige kunst kommissioner for blandt andet Det Biovidenskabelige Fakultet (LIFE), Københavns Universitet. Han har haft soloudstillinger på Galerie Mikael Andersen i København, Lungren Gallery i Palma de Mallorca, Secci Gallery i Firenze og Milano, samt Newchild Gallery i Antwerpen. Hans malerier har indgået i gruppeudstillinger på Kunsthal Aarhus, Brigade i København, Berlinskej Model i Prag, Caravalho Park i New York og The Hole i New York. I 2021 samarbejdede Touborg med modemærket Soulland og lavede en modekollektion.

Touborg er chefkurator for Imagine5’s residency-program “AIR” i Beauileu-sur-Mer i Frankrig.

Touborg har modtaget Roskilde Kunstforening’s Kunstpris (2010), Nordea’s Kunstpris (2009), og Amdrup-prisen (2010). Han er medlem af Kunstnersamfundet.

Referencer 

Billedkunstnere fra Danmark
Gearing (investering)

Gearing er et udtryk, der benyttes indenfor finansverdenen om investeringer, hvor den investerede kapital er større end den kapital, der er bogført hos personen eller i selskabet. Det kan gøres f.eks. gennem låntagning eller ved brug af derivater.

Gearing i procent = 100% x ( investeret kapital / bogført kapital )

En gearing på 200% betyder således, at en kapitalmængde er fordoblet gennem lån, når den investeres.

Da gearede investeringer skal korrigeres for renter, er de ikke rentable over længere tid, hvilket opleves f.eks. ved
køb af gearede derivater som f.eks. det svenske xact bear. Gearede investeringer har større mulighed
for gevinst og tab, svarende til gearingens størrelse i forhold til den bogførte kapital.

Eksempel

Et firma har en egenkapital på 10 millioner, som kan investeres i ejendomme. Firmaet kan vælge at tage lån i egenkapitalen og investere lånet i ejendomme. Hvis firmaet låner 20 millioner med sikkerhed i egenkapitalen, og investerer alle 30 millioner kroner i ejendomme, så er selskabets gearing på 30 millioner / 10 millioner = 300%.

Se også 
 Lån
 Exchange Traded Notes

Eksterne kilder/henvisninger 
 Aktionærens ordbog 
 Gearing: Den Store Danske

Risiko
Investering
Televisa

Televisa er en mexicansk mediekoncern og er det største medieselskab i hele den spansktalende verden. Den blev grundlagt i 1950 med navnet Telesistema Mexicano. 

Den 7. september 1970 debuterede TV-programmet «24 Horas» og blev en af Mexicos mest sete nyhedsprogrammer nogensinde. Programværten var den legendariske journalist Jacobo Zabludovsky som har været tv-vært i programmet i næsten 30 år. Den 19. september 1985 forårsagede et jordskælv som målte 8,1 på Richterskalaen omfattende skader i Mexico City og efterlod tårnet på Televisas hovedbygning ødelagt. Alligevel blev tv-programmerne ikke alvorligt berørt.

 
Etableret i 1950
Nyhedsbureauer
Xact bear

Xact bear er et svensk såkaldt "Exchange Traded Fund" (ETF), prisat i svenske kronor. 
Dette finansielle produkts pris udvikler sig omtrentligt som 150% af ændringen i det svenske OMXS30 index, med modsat fortegn. Med andre ord vil en ejer af xact bear typisk tjene penge, når de svenske aktier falder, og tabe, når de stiger.

Xact bear har været populær som investering de senere år og beskattes som kapitalindkomst, jfr. en henstilling fra Skatterådet i 2010 (Se link nedenfor).

Eksterne kilder/henvisninger 
 Xact Fondene
 Skat: ETF fond

Aktieindeks
Hejmdal (avis)

Heimdal eller Hejmdal var en dansksproget avis, som udkom  første gang i 1879 i Aabenraa. Avisens ophavsmænd var J.P. Junggreen og Heinrich Matzen. Da avisen var fortaler for danske interesser, blev det ganske populært, og oplagstallet var i 1889 over 1300.

Historie 
Avisen udkom første gang 1. oktober 1879 i Aabenraa. Heinrich Matzen ville ikke samarbejde med Flensborg Avis, og derfor oprettede Flensborg Avis i 1888 en avis i Aabenraa under navnet Åbenrå Avis, som blev en alvorlig konkurrent til Heimdal. Ligeledes var den tyske avis Apenrader Zeitung en konkurrent, der blev udgivet af redaktør Becker. Under Matzen ledelse blev avisen udgivet i 14 år, og i den periode måtte han betale 1.200 mark i bøder og tilbringe 18 måneder i fængsel. Disse straffe blev han idømt af de preussiske myndigheder, der ikke kunne lide hans arbejde for danskernes interesser. 
Da H.P. Hanssen overtog avisen 1. oktober 1893, skrev han følgende programerklæring for avisen:

 

Under H.P. Hanssens ledelse blev Hejmdal en indflydelsesrig dansk avis og abonnementstallet steg hurtigt til ca. 2.300. H.P. Hanssen stod selv for den daglige ledelse og som ansvarshavende redaktør, og der blev anlagt 14 pressesager mod ham. I 1895 blev han idømt den første fængselsstraf, som han afsonede i Aabenraa arrest. Efter tre dage blev han løsladt til stor irritation for den preussiske amtsdommer. H.P. Hanssen gik langt i sine bestræbelser for danskheden i Nordslesvig. Hans formuleringer i avisen gik så tæt på en sigtelse, det var muligt, uden at en egentlig sigtelse blev rejst. 

Avisens medarbejdere og især hans ægtefælle Helene Hanssen og journalist, Anders Lebeck fra Bovlund, overtog ansvaret for avisen, da H.P. Hanssen i 1896 blev landdagsmand. Anders Lebeck blev på avisen indtil 1908. I perioden 1910-1920 var den senere amtmand i Aabenraa Amt, Kresten Refslund Thomsen (svigersøn til H.P. Hanssen), redaktør for avisen.
Heimdal udkom i mange år, selvom avisens startgrundlag, nemlig stridighederne om Slesvig/Sønderjylland, var løst.

Kilder og referencer

Ekstern henvisning 
 Digitaliserede udgaver af Hejmdal i Mediestream
 Læs om Hejmdal i opslagsværket "De Danske Aviser"

Etableret i 1879
Sønderjyllands historie
Aviser fra Danmark
Aviser fra Jylland
Aabenraa
Livigno

Livigno er den eneste italienske kommune, som ligger nord for Alpernes hovedvandskel. Kommunen ligger i provinsen Sondrio, som er en del af Lombardiet, som ligger mod sydøst, men er på de resterende sider omgivet af den schweiziske kanton Graubünden. Den eneste direkte forbindelse til Italien (i retning Bormio) sker over Foscagnopasset, som var vinterlukket frem til 1950'erne. Andre forbindelser til omverdenen er Livignopasset, (som også er vinterlukket) til Valposchiavo og Munt La Schera-tunnelen til Engadin. På grund af sin isolerede og alpine beliggenhed har Livigno en speciel status som toldfrit område.

Geografisk set er Livigno en dal, som strækker sig fra Livignopasset i syd mod Lago di Livigno i nord. Dalen ligger gennemgående højere end 1.800 moh. og er på alle sider omgivet af Livigno-Alperne med flere toppe på over 3.000 moh. Livigno hører til Sortehavets afvandingsområde (ikke Middelhavets, som resten af Italien). Dalens flod, som hedder Spöl, løber gennem Lago di Livigno, og er en biflod til Inn.

Livigno fik fuld autonomi fra Graubünden i 1600-tallet. Dalen har altid haft stor geostrategisk betydning for Lombardiet (og senere Italien).

I de senere år er Livigno også blevet et velbesøgt vintersportsted.

Byer i Lombardiet
Vintersportssteder i Italien
Sondrio (provins)
Nordenfjord World University

Nordenfjord World University (også kaldet Verdensuniversitetet) var en alternativ uddannelsesinstitution grundlagt i 1969 i Thy af Aage Rosendal Nielsen.

Nordenfjord World University havde baggrund i Ungdomsoprøret i Danmark, men var også inspireret af Grundtvigs tanker om folkehøjskoler. Det var således fællesskab og samtaler der blev fremhævet, ikke eksaminer og indlæring.

NWU var et netværk af flere selvstændige uddannelsesinstitutioner:

 New Experimental College
 Præstegaard
 Asgård
 Højskolen (People's College)
 The Little Schoolhouse
 Bhedanta

New Experimental College er i dag mest kendt for at være det sted hvor John Lennon og hustruen Yoko Ono afholdt pressemøde under deres ophold i Thy i perioden 3. til 26. januar 1970.

Nordenfjord World University eksisterede i 25 år.

Henvisninger

Litteratur 
 nordenfjord world university, Thisted, 1973. .

Uddannelsesinstitutioner i Danmark
Etableret i 1969
Ophørt i 1994
Thisted Kommune
Volksbund Deutsche Kriegsgräberfürsorge

Volksbund Deutsche Kriegsgräberfürsorge e.V. (Folkeforbundet for Tysk Soldatergravsforsorg) blev grundlagt den 16. december 1919 og er en humanitær organisation, som for den tyske regering arbejder med at vedligeholde og pleje tyske krigsgrave. Den har ansvaret for ca. 2,3 millioner krigsdøde på 827 kirkegårde i 45 lande. 

Efter kommunismens sammenbrud er organisationen også aktiv i den tidligere østblok. Volksbund havde i 2009 ca. 142 000 medlemmer, og finansieres hovedsagelig gennem gaver, medlemskontingenter og indsamlinger. Hovedkontoret er i Kassel. Organiationens præsident er siden 2016 tidligere forsvarschef Wolfgang Schneiderhan, der efterfulgte Markus Meckel..

Formål og opgaver 
Af Volkbunds målsætninger kan bl.a. nævnes at den arbejder for at ofrene for krig og vold ikke bliver glemt, bevare freden mellem nationerne og at respektere menneskenes værdighed.

 At og pleje tyske krigsgrave i og uden for Tyskland
 Registrere de tyske krigsdøde og deres grave uden for Tyskland
 Søge efter krigsgrave, informere og vejlede familie
 Foreningen yder hjælp ved søgning af gravene og at opklare den krigsdødes skæbne 
 Bjergning af den krigsdøde og gravsætte dem på en soldaterkirkegård
 Krigsgraverejser for familie
 Internationalt samarbejde i alle anlægninger indenfor krigsgraveforsorgen 
 Forståelse og forsoning med den tidligere fjende
 Fredspædagogisk arbejde i skolerne 
 Organisere internationale arbejdslejre for unge 
 Rådgive i alle spørgsmål indenfor den tyske krigsgraveforsorg
 Dokumentation af krigsgravsteder og krigsdøde i Tyskland, 2009: omkring 892.000

Mindeord for de døde 
Følgende mindeord for de døde bliver hvert år benyttet ved de officielle mindehøjtidligheder i Tyskland:

Vi tænker i dag på ofrene for vold og krig, på børn, kvinder og mænd fra alle nationer.

Vi tænker på alle de soldater, der døde i de to verdenskrige, menneskene, som under krigshandlingerne og derefter i fangeskab, som fordrevne og flygtninge mistede deres liv

Vi tænker på dem der blev forfulgt og dræbt på grund af at de tilhørte et andet folk, en anden race eller som mistede deres liv på grund af at de blev betegnet som uværdige til at leve.

Vi tænker på dem, som omkom, fordi de ydede modstand mod et voldsherredømme, og på dem, der på grund deres overbevisning eller tro mistede deres liv

Vi tænker på ofrene for krige og borgerkrige i nutiden, på terrorismens ofre og på politisk forfølgelse.

Vi tænker på dem der også i nutiden bliver ofre på grund af had mod fremmede og svage.

Vi sørger med alle de mødre, som bærer sorg over de døde. Men vore liv står i tegnet på håb og forsoning mellem mennesker, og vores ansvar for fred mellem mennesker hjemme og på hele Jorden.

Se også 
 Commonwealth War Graves Commission

Eksterne henvisninger 

 Volksbund Deutsche Kriegsgräberfürsorge

Kirkegårde
Militær
Etableret i 1919
Organisationer fra Tyskland
A Collection Of Vibrations For Your Skull

A Collection Of Vibrations For Your Skull er titlen på det danske indie band Treefight For Sunlights debutplade.

Trackliste 
 "A Dream Before Sleep"
 "You And The New World"
 "The Universe Is A Woman"
 "They Never Did Know"
 "Facing The Sun"
 "Rain Air"
 "Tambourhinoceros Jam"
 "Riddles In Rhymes"
 "What Became Of You And I"
 "Time Stretcher"

Referencer

Eksterne henvisninger 
 

Debutalbum fra 2010
Indierockalbum
Debutalbum fra Danmark
What Became Of You And I?

"What Became Of You And I?" er singleudspil nr. 2 fra Treefight For Sunlight's debutplade A Collection Of Vibrations For Your Skull.

Singler fra 2010
Apollo Belvedere

Apollo Belvedere, Apollo di Belvedere, er betegnelsen på en romersk marmorskulptur fra 130'erne e.Kr. forestillende guden Apollon. Det er en kopi af en tabt græsk original fra cirka 320 f.Kr.

Eksterne henvisninger 

Antikkens Rom
Skulpturer
Kenwyne Jones

Kenwyne Joel Jones (født 5. oktober 1984) er en tidligere fodboldspiller fra Trinidad og Tobago. Han spillede gennem karrieren blandt andet for de engelske klubber Southampton, Sunderland og Stoke.

Referencer

Eksterne henvisninger 

 

Fodboldspillere fra Trinidad og Tobago
Fodboldspillere fra Stoke City F.C.
Fodboldspillere fra Southampton F.C.
Fodboldspillere fra Sunderland A.F.C.
Fodboldspillere fra Sheffield Wednesday F.C.
Deltagere ved verdensmesterskabet i fodbold 2006
Elena Arndt-Jensen

Elena Arndt-Jensen (født 29. december 1995) er en dansk skuespiller. Arndt-Jensen debuterede som 11-årig i med hovedrollen i børnefilmen Karlas Kabale (2007), og har siden medvirket i de tre efterfølgende Karla-film. Tidligere har hun haft statistroller i Tempelriddernes skat II og De unge år. Hun er medlem af Busters ungdomsjury, der består af fem unge, alle med skuespillererfaring, som kårer Nordisk Film Fondens bedste film til ungdommen.

Film 
 Karla og Jonas, 2010 (Karla)
 Karla og Katrine, 2009 (Karla)
 Karlas Kabale, 2007 (Karla)
 De unge år: Erik Nietzsche sagaen del 1, 2007 (statist)
 Tempelriddernes skat II, 2007 (statist)
 Rita, 2012- (Trine, Jeppes ekskæreste/veninde)
og andre
 Anton 90, 2015 (Ida Due)
 Dicte, 2013-2016 (S1 E7 Sille Hartman)

Kilder/Eksterne henvisninger 
 SETTET.dk – Elena Arndt-Jensen 
 
 Elena erobrede Glostrup Bio 
 Elena Arendt-Jensen im Gespräch — LUCAS 

Børneskuespillere fra Danmark
Oslo Lufthavn, Gardermoen

Oslo Lufthavn, Gardermoen  er Norges største lufthavn. Den ligger i Ullensaker kommune, nær Jessheim i landskabet Romerike i Viken fylke, ca. 35 km nordnordøst for Oslos centrum.

Lufthavnen består i dag af én terminal med tre fingre: En for indenrigstrafik, en for udenrigstrafik og en for begge dele. I 2018 havde lufthavnen godt 28,5 millioner passagerer. Lufthavnsterminalen blev udvidet igen i april 2017, hvor en ny terminal blev åbnet. I alt har lufthavnen nu en kapacitet på 32 millioner passagerer.

Historie 
Oprindelig var området som lufthavnen ligger på eksercerplads for kavaleriet. Under 2. verdenskrig byggede den tyske værnemagt en militær lufthavn med hangarer og to landingsbaner. Efter krigen blev den en base for det norske luftforsvar.

I slutningen af 1980-erne begyndte chartertrafik og enkelte langdistanceruter at flytte til Gardermoen for at aflaste den daværende Oslo lufthavn, Fornebu, som havde kapacitetsproblemer og som pga. sin beliggenhed ikke kunne udvides.

I 1988 vedtog Stortinget at bygge en ny hovedlufthavn på halvøen Hurum. Imidlertid viste der sig for store problemer med tåge dér, så Stortinget besluttede den 8. oktober 1992 at den nye hovedlufthavn for Østlandet i stedet skulle bygges i Gardermoen. Byggeriet startede 13. august 1993. Den nye lufthavn blev officielt åbnet 8. oktober 1998, samtidig med at Fornebu blev nedlagt.

Da Gardermoen ligger 50 km fra Oslo centrum blev Europavej E6 mellem Oslo og Gardermoen udvidet, og i 1999 åbnede den nye dobbeltsporede hurtigjernbane, Flytoget og Gardermoen Station (Oslo Lufthavn).

Lufthavnskomplekset dækker et område på 13 km².

Antal rejsende

Transport 
Højhastighedstoget Flytoget kører fra Drammen via Oslo S til lufthavnen ved Gardermoen station. Toget kører i 10-minuttersdrift i begge retninger. Gardermoen station betjenes også af lokal- og regionaltog fra NSB.

Der er også busser fra terminalen lige udenfor lufthavnen til Oslo og andre byer og steder i det omkringliggende område.

Motorvej E6 går forbi lufthavnen hvor den sammenflettes med motorvej E16 (Lufthavnvegen), som går imod Oslo Lufthavn, Gardermoen. Lufthavnen har ca. 11.000 parkeringspladser. Nord for sammenfletningen forsætter motorvejen videre i retning mod Hamar, Lillehammer og Trondheim.

Kilder

Eksterne henvisninger 

 Oslo Lufthavns hjemmeside 

 
Vikens geografi
Romerike
Lufthavn, Gardermoen
Lufthavne i Norge
Hippokamp

Hippokamper er mytologiske ridedyr i form af søheste, evt. med vinger. De tjener Poseidon og Nereus eller som firspand for Poseidon, når han rejser i optog ledsaget af nereiderne, konen Amfitrite og mange havvæsener.

Fodnoter 

Væsener i græsk mytologi
Boris Frederiksen

Boris Frederiksen (født 30. maj 1963) er en dansk advokat. 

Frederiksen blev cand.jur. fra Københavns Universitet i 1988. Han arbejder i dag som advokat og partner hos Kammeradvokaten Poul Schmith. Han er bedst kendt som kurator i IT Factory efter selskabets konkurs i 2008.

Referencer

Eksterne kilder/henvisninger 
 Boris Frederiksen 

Advokater fra Danmark
Personer i Kraks Blå Bog
Svalbard Satellitstation

Svalbard Satellitstation (SvalSat) er verdens nordligste satellitstation, placeret 459 moh på Platåberget ved Hotellneset, 5 km vest for Longyearbyen på Spitsbergen, Svalbard. 

SvalSat blev oprettet i 1997 som en jordstation for at yde støtte til operatører af polare satellitter i kredsløb. SvalSat er anerkendt, ikke kun som den nordligste, men også den bedste placerede jordstation i verden. Den ekstreme nordlige placering på øgruppen Svalbard giver SvalSat sin unikke placering. Stationen dækker de fleste breddegrader og SvalSat er den eneste kommercielle jordstation i verden der er i stand til at levere support til alle kredsløb (14 af 14 baner) til ejere og operatører af polare satellitter i kredsløb, men undtagelse af den norske Troll Forskningsstation i Antarktisk.

Kongsberg Satellite Services med hovedkontor i Tromsø ejer og driver Svalbard Satellitstation.

Eksterne henvisninger 

 SvalSat´s officielle hjemmeside på ksat.no  
 Information og billeder på Constructed world wiki 

Satellitstation
Etableret i 1997
Rumfart
Satellitter
Michael Ziegler (advokat)

Michael Ziegler er advokat og tidligere partner i advokatfirmaet Plesner hvor han var leder af forretningsområdet Insolvensret.
Han er en af landets førende eksperter i selskabsret og konkurser.

Ziegler er fast kurator ved Sø- og Handelsrettens skifteret og bistår ved økonomiske rekonstruktioner og ved behandling af konkursboer. Han fungerer desuden som bestyrelsesmedlem i en lang række danske selskaber. 

Ziegler er formentlig mest kendt som advokat for det nu opløste selskab IT Factory samt som personlig advokat for Stein Bagger og Asger Jensby.

Eksterne kilder/henvisninger 
 Plesner: Michael Ziegler

Noter 

Tjek fødsels- og dødsår
Advokater fra Danmark
Eau Claire Amt

Eau Claire County er et amt i delstaten Wisconsin. Amtets samlede areal er 1.671 km², og indbyggertallet 93.142 (2000). Hovedbyen er Eau Claire. 

Det ligger i de centrale dele af delstaten og grænser op til Chippewa County i nord, Clark County i øst, Jackson County i sydøst, Trempealeau County i syd, Buffalo County i sydvest samt mod Pepin County og Dunn County i vest. 

Amtet blev grundlagt i 1856 og har sit navn efter byen Eau Claire, der igen er opkaldt efter Eau Claire River.

Counties i Wisconsin
DM i markhåndbold

Danmarksmesterskabet i markhåndbold var et mesterskab, som i perioden 1947-1959 blev arrangeret af Dansk Håndbold Forbund (nu Dansk Håndbold) for mandlige danske håndboldhold. Der blev ikke arrangeret tilsvarende mesterskabet for kvinder.

Mesterskabet blev afviklet for sidste gang i 1959 og blev erstattet af et udendørs mesterskab for 7-mandshold.

Danmarksmestre

Kilder / eksterne henvisninger 

 Dansk Håndbold Forbund 75 år, 1935 – 2. juni – 2010 – DHF's 75 års jubilæumsskrift (DHF, 2010)
 AJAX København 75 år
 Hvem Hvad Hvor 1947, 1960

Danmarksmesterskaber i håndbold
Håndboldturneringer
Etableret i 1947
Ophørt i 1959
OMXS30

OMXS30 er et aktieindeks for 30 store svenske selskaber, som er børsnoterede på Stockholmsbörsen i Stockholm.

Sammensætning 
Indekset består pr. sommer 2010 af:

Noter

Kildehenvisninger 
 Official OMX list of OMXS30 components

Aktieindeks
S30
Sveriges økonomi
Newtontoppen

Newtontoppen er med 1.717 moh det højeste bjerg på øgruppen Svalbard. Det er placeret i det nordøstlige hjørne af øen Spitsbergen og består af granit.

Bjerge på Svalbard